Wikidata Caesaraugusta
Res apud Vicidata repertae:Caesaraugusta: insigneCaesaraugusta: insigne
*Civitas*: Hispania  
*Locus*: 41°39′0″N 0°53′0″W  
*Numerus incolarum*: 682 513  
*Zona horaria*: UTC+1  
Situs interretialis  
*Nomen officiale*: Zaragoza
**Gestio**

*Praefectus*: Jorge Azcón  
*Consilium*: Urbis praefectura Caesaraugustae  
*Procuratio superior*: Zaragoza Comarca  

**Geographia**

*Superficies*: 973 780 000 metrum quadratum  
*Territoria finitima*: Alagón, La Muela, Bardallur, Bárboles, Pinseque, La Joyosa, Sobradiel, Utebo, Torres de Berrellén, Tauste, Castejón de Valdejasa, Zuera, Villanueva de Gállego, San Mateo de Gállego, Perdiguera, Villamayor de Gállego, La Puebla de Alfindén, Pastriz, El Burgo de Ebro, Fuentes de Ebro, Mediana de Aragón, Puebla de Albortón, Valmadrid, María de Huerva, Cadrete, Cuarte de Huerva, Épila, Muel, Zaragoza  

**Coniunctiones urbium**

*Urbes gemellae*: Bethleem, Taskentum, Tijuana, Barnaulia, Biarritz, Conimbriga, Ultima Sinarum, Pax, Urbs Platensis, Scupi, Yulin, Zamboanga, Tyrana, Monsteles, Palum, Zaragoza  

Pilar iuxta ripam Hiberi
**Caesaraugusta** (Hispanice Aragoniceque *Zaragoza*) est urbs et caput communitatis autonomae Aragoniae et antiqui Regni Aragoniae, quae iuxta fluminis Hiberi ripam et adfluentia flumina Huervae et Gallici considit, circa mediam regionem, magna in valle cum topiarum varietate, deserta Montium Nigrorum (*Los Monegros*), silvas tenues, prata, et montes complexa.

Secundum anni 2006 data buleuterii Caesaraugustani, urbs Caesaraugustae 660 895 incolarum habet, ergo, secundum incolas, quintam classificationis positionem in Hispania occupat. Metropolitanam aream anno 2006 incolentes 833 455 hominum putantur. Municipium amplius 50% Aragoniam incolentium lar est. Super aequor maris 199 metra patet urbs, et inter Matritum, Barcinonem, Valentiam et Bilbaum et Tolosam (in Francia) omnia circa 300 chiliometra (200 milia passuum) a Caesaraugusta, quadrivium constituit.

Anno 2008, Caesaragusta hospitio Expositionem 2008 accepit, quae Expositio Universalis de aqua et evolutione sustentabili fuit usque ad diem 14 Septembris.

Historia
--------

Urbs Romana colonia Caesaraugustae fuit, in Hispania Citeriore condita, Augusto imperante.

Caesaraugusta duorum clarorum martyriorum scaena fuit; Sancti Dominguito del Val, chori pueri in Basilica, et Petrus de Arbues, Inquisitionis Hispanicae officialis.

Ab anno 1018 ad annum 1118 Caesaraugusta taifalium regnorum, independentium Muslimorum civitatum, Caliphatu Cordubae destructo, saeculo undecimo emergentium, unum fuit. Per huius tempus primas tres decades, inter annos 1018–1038, urbs a dynastia Banu Tujibi gubernata est. Anno 1038 a dynastia Banu Hud substituta est, quae, dum anno 1110 ab Almoravidis victa est, gubernaverunt. Anno 1118, rex Alphonsus I Aragoniae Bellator denuo Christianis urbem cepit et eam Regni Aragoniae caput fecit.

Duas claras obsidiones per Bellum Independentiae Hispanicae (etiam nominatum Bellum Paeninsulare) passa est: primam a mense Iunio in Augustum anni 1808; et secundam a Decembri anni 1808 usque in Februarium anni 1809.

Per Bellum Civile Hispanicum breviter Columna Durruti capta est, a Buenaventura Durruti ducta.

Oeconomia
---------

Praeter praestantiosum geographicum situm, ergasterium General Motors Opel anno 1982 vicino Figueruelas pago apertum est. Progressiva agrariae oeconomiae prolapsio Opel regionalis oeconomiae principalium pilarum unam fecit, cum Balay electrodomesticas machinas fabricato; cum Caf (*Construcciones y Auxiliar de Ferrocarriles S.A.*) nationalibus internationalibusque mercatibus ferriviaria machinamenta fabricato; cum SAICA et Torraspapel industriae chartariae; et cum variis plus localibus societatibus, velut Pikolin et Lacasa, quae paulatim suum iter internationalibus in mercatibus faciunt.

Anno 2006, urbis oeconomia inceptis benefit, velut Expo 2008 (proximae Expositioni Universali cum thema *de aqua et consistente incremento*, inter diem 14 Iunii et diem 13 Septembris celebrandae, sicut *Expo Zaragoza 2008 :: Inicio* apud www.zaragozaexpo2008.com, *Plataforma Logística de Zaragoza* (PLAZA), (Latine, Pulpitum Logisticum Caesaraugustanum), velut *Parque Tecnológico de Reciclado* (PTR), (Hortus Technologicus Recyclationis), et sicut magnae velocitatis ferriviario tramiti traminis AVE de Decembri anni 2003 quod urbis munus velut communicationum axis consolidat.

Caesaraugusta Vis Aereae Hispanicae basi lar est, qua usque ad Septembrem anni 1992 Vis Aerea Statuintensis etiam usa est, inter quos cognoscebatur velut Basis Aerea Caesaraugustanae. Vis Aerea Hispanica in base volatum F/A-18 Hornet servat. Nullus volatus Statuintensis (exceptis paucis KC-135) permanenter ibi basatur, sed utuntur velut exercitationis base Statuintensium insectatoriorum turmae per Europam.

Cultura
-------

*Visio Caesaraugustae* a Ioanne Bautista Martinez del Mazo.
Caesaraugusta fabula Christianismi initiis in Hispania vincitur. Secundum fabulam, Maria, mater Iesu, miraculose Sancto Iacobo Maiori in primo saeculo super pilam apparuit. Fabula clara Catholica basilica nominata *Nuestra Señora del Pilar* ("Nostrae Dominae Pilae") memoratur.

Eventus, nominatus *Las Fiestas del Pilar* ("Dies Festi Pilae") die 12 Octobris agitatur, qui maximi ponderis dies festus Caesaraugustae est. Porteaquam anno 1492, cum America a Christophoro Columbo inventa convenit, hoc in die etiam agitatur dies festus Hispanitatis (= Columbi dies) ab Hispanophonis passim.

Artes athleticae
----------------

Caesaraugusta cum Iaca in sua licitatione Olympiis Hibernalibus anni 2014 firme consociatur. Aperturae clausuraeque caerimonias hospitio in La Romadera stadio accipiet, velut plerorumque gelidorum eventuum locus.

Pediludii Caesaraugustana manus, Real Zaragoza, in Primera división ("prima divisione") ludit. Plerique excelsi eventus in recente manus historia antiqui Scyphi UEFA Victorum victoria anno 1995 est. Manus etiam Hispanicum Nationalem Scyphum, Copa del Rey ("Scyphum Regis") vicit sexiens: annis 1965, 1966, 1986, 1994, 2001, et 2004 et Scyphum Mercatus (anno 1965).

Praecipui loci
--------------

Circa basilicam iuxta Hiberi ripas considunt urbis praefectura, *Lonja* (antiquum monetarum permutatorium), cathedralis *La Seo*, et Romanorum moeniorum parietinae.

Circa hanc regionem taparum zona nominata *El Tubo* est et tabernarum nocturnarum vicus nominatus *El Casco*. Alii tabernarum nocturnorum vici *La Zona* et *El Royo* sunt.

Paulo longe ab antiquae urbis centro latum Maurum castellum aut regia nominatum Alfajería est, Septemtrionalis Hispaniae maximi ponderis Maurorum praediorum unum et scaenarium dramatis musici Giuseppe Verdi Il Trovatore (*De Trobatore*). Aragoniense Parlamentum in hoc praedio saepe manet.

Caesaraugustam AVE societatis Renfe, diaconia magnae velocitatis ferriviaria, cum Matrito et cum Ilerda in Catalonia communicat.

Demographia
-----------

Incolarium incrementum, in milia, videri potest ibi:

Sororiae Caesaraugustae urbes
-----------------------------

Urbes quae fraternantur cum Caesaraugusta sunt:

* Palum Franciae
* Biarritz Franciae
* Monsteles Hispaniae
* Bethlehem Israel
* Legio Nicaraguae
* Argyropolis Argentinae
* Caesaraugusta Guatemalae
* Tijuana Mexici
* Poncia Portus Divitis
* Aeminium Lusitaniae

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Caesaream Augustam** spectant. |

* Urbis praefectura Caesaraugustae, apud www.zaragoza.es
* Caesaraugustanus Aeroportus, apud www.zaragoza-airport.com